पति, जेठ व सास ने विवाहिता को पीटा
बेटी के सेंकाई को लेकर सास से हुए विवाद से नाराज पति, जेठ व सास ने विवाहिता की पिटाई कर दी। घटना की रिपोर्ट पर पुलिस नें अपराध दर्ज किया है। मल्हार निवासी अनिता जायसवाल पिता शिवकुमार जायसवाल की शादी 5 अप्रैल 2013 को ग्राम पचपेड़ी निवासी पूरन जायसवाल पिता श्यामलाल जायसवाल के साथ हुई थी। अनिता का आरोप है कि शादी के 3 महीने बाद से ही ससुराल वाले मारपीट कर उसे प्रताड़ित करने लगे। इसकी शिकायत उसने पचपेड़ी पुलिस चौकी में की थी। इस घटना के बाद पति ने उसे मायके ले जाकर छोड़ दिया। इसकी शिकायत महिला थाना बिलासपुर में की गई। दोनों परिवारों के बीच हुई काउंसिलिंग में ससुराल वालों ने शिकायत का मौका नहीं देने का भरोसा दिलाकर अनिता काे ससूराल साथ ले गए। इसके बाद कुछ दिनों तक ठीक चलता रहा। 18 दिसंबर 2016 को अनिता ने बेटी को जन्म दिया। 3 मार्च 2017 को बेटी की सेंकाई को लेकर अनिता का उसके सास के साथ विवाद हुआ। अनिता का आरोप है कि इससे नाराज पति पूरन, जेठ शिव व सास गौरमति जायसवाल ने मिलकर लात, घूंसों व डंडे से उसकी पिटाई कर दी। इसमें उसे गंभीर चोटंे आई। घटना की सूचना अनिता ने मोबाइल पर पिता शिवकुमार को दी। पिता के साथ पचपेड़ी चाैकी जाकर अनिता ने घटना की रिपोर्ट लिखाई। पुलिस ने सीएचसी मस्तूरी ले जाकर पीड़िता का मुलाहजा कराया। घटना पर पुलिस ने धारा 294, 506, 323, 34 के तहत अपराध दर्ज किया है।
mai_Deva hin_Deva